विद्यार्थियों से वसूली फीस, बोर्ड में नहीं की जमा, शिक्षक निलंबित
विद्यार्थियों से परीक्षा शुल्क लेकर जमा नहीं करने वाले खेड़ी हायर सेकंडरी के अध्यापक पुष्पेंद्र सिंदूके को जिला पंचायत सीईओ डॉ. वरदमूर्ति मिश्र ने निलंबित कर दिया है। इन्होंने शिक्षा सत्र 2016-17 में 10वीं व 12वीं के विद्यार्थियों का परीक्षा शुल्क 1 लाख 77 हजार 25 रुपए माध्यमिक शिक्षा मंडल में जमा नहीं किया था। यह ऑनलाइन जमा होना था। बोर्ड से जानकारी मिलने पर इनसे पूछा गया। पहले तो यह बहाने बनाते रहे। बाद में इनके परिजनों ने चालान से रुपए जमा कराए। कारण बताओ नोटिस का जवाब भी नहीं दिया। यह स्कूल से भी गायब हैं।
hin_Deva hin_Deva